VISOKA ŠKOLA “BANJA LUKA COLLEGE”

Ul. Miloša Obilića 30

78 000 Banja Luka

Broj:417/17

Datum:29.11.2017. godine

 Na osnovu članа 67. Zakona o visokom obrazovanju Republike Srpske (“Službeni glasnik Republike Srpske'', br. 73/10, 104/11, 84/12, 108/13 i 44/15), člana 2, 3, 7, 8, 9, 10, 11. i 12. Pravilnika o nagrađivanju studenata i člana 65. Statuta Visoke škole „Banja Luka College“, direktor Visoke škole „Banja Luka College“ raspisuje

PONOVLJENI KONKURS

 za dodjelu nagrada najboljim studentima Visoke škole „Banja Luka College“

 u akademskoj 2016/17. godini

1. Visoka škola „Banja Luka College“ ( u daljem tekstu: BLC) u decembru 2017. godine dodjeljuje studentima nagrade za postignuti uspjeh u studiranju, ostvaren u prethodnoj akademskoj godini. BLC dodjeljuje sljedeće vrste nagrada:
2. Nagrada ''zlatna značka'' i prateća diploma za postignut uspjeh u prethodnoj akademskoj godini,
3. Nagrada ''srebrna značka'' i prateća diploma za postignut uspjeh u prethodnoj akademskoj godini,
4. Nagrada ''bronzana značka'' i prateća diploma za postignut uspjeh u prethodnoj akademskoj godini,
5. Nagrada za najbolјeg studenta BLC-a - diploma i oslobađanje od plaćanja školarine za jednu akademsku godinu.

Za svaku godinu studija dodjeljuje se po jedna zlatna, srebrna i bronzana značka uz prateću diplomu onim studentima koji imaju najviši prosjek ocjena ostvaren u godini studija za koju konkurišu i koji ispunjavaju sve kriterijume utvrđene Pravilnikom o nagrađivanju studenata.

Nagrada za najboljeg studenta BLC-a dodjeljuje se onom studentu koji od dobitnika zlatnih značaka ima najbolji postignuti uspjeh i koji je ispunio sve kriterijume utvrđene Pravilnikom o nagrađivanju studenata.

1. Nagrada za najbolјeg studenta se dodjelјuje jednom studentu.

Nagrada za najbolјeg studenta se dodjelјuje studentu koji je ispunio slјedeće kriterijume:

1. Da je u prethodnoj studijskoj godini ostvario najviši prosjek ocjena

Ukoliko se na konkurs za dodjelu nagrade za najbolјeg studenta prijavilo dvoje ili više studenata sa istim najvišim prosjekom ocjena, prednost ima onaj student koji je ispunio sve ispitne obaveze u junsko-julskom roku i ostvario maksimalno prisustvo nastavi,

1. Da je položio sve nastavne predmete predviđene Nastavnim planom i programom za studijski program, odnosno studijski smjer koji student pohađa u godini studija za koju konkuriše (položeni fakultativni ispiti se neće uzimati u obzir)
2. Da nije obnavlјao ni jednu godinu studija u toku studiranja
3. Da učestvuje u vannastavnim aktivnostima koje organizuje BLC i Studentsko predstavničko tijelo BLC-a i/ili da je učestvovao na naučnim ili stručnim konferencijama, skupovima, okruglim stolovima sa objavljenim radovima, tekstovima, referatima.

Ukoliko se na konkurs za dodjelu nagrada najbolјim studentima prijavilo dvoje ili više studenata koji su ispunili sve/iste kriterijume, prednost će imati onaj student koji je ostvario viši prosjek ocjena na prethodnim godinama studija i koji je izmirio svoje finansijske obaveze prema BLC-u.

Komisija za nagrađivanje studenata će pored utvrđivanja najvišeg prosjeka ocjena dodatno vrednovati objavljene radove, tekstove, referate, kao i učešće na naučnim ili stručnim konferencijama, skupovima, okruglim stolovima zavisno od klasifikacije i kategorizacije istih.

Komisija za nagrađivanje studenata će dodatno vrednovati društveno koristan, odnosno volonterski rad studenata.

Nagrada za najbolјeg studenta ne odnosi se na diplomirane studente i studente koji su upisali apsolventski staž.

Diplomirani studenti i studenti koji su upisali apsolventski staž mogu da konkurišu za dodjelu nagrade zlatna, srebrna i bronzana značka.

Student koji je jednom bio izabran za najboljeg studenta BLC-a ne može biti ponovo izabran za istu nagradu, ali može dobiti počasnu plaketu za izuzetan uspjeh postignut na BLC-u.

Kritеriјumi kојi sе primјеnjuјu zа izbоr nајbоlјеg studеntа BLC-а shodno se primјеnјuјu i zа izbоr dobitnika zlatne, srebrne i bronzane značke na svakoj godini studija.

1. Uz prijavu na konkurs studenti su dužni da dostave i sljedeću dokumentaciju:

- Kоpiјu cijelog indеksа,

- Dokaz o učešću u vannastavnim aktivnostima BLC-a i/ili dokaz o učešću na naučnim/stručnim skupovima, konferencijama, okruglim stolovima.

Obrazac prijave na konkurs za dodjelu nagrada najboljim studentima objavljen je na sajtu BLC-a: www.blc.edu.ba

Prijava na konkurs može se dostaviti lično u Studentsku službu BLC-a ili putem pošte na adresu:

Visoka škola „Banja Luka College“

Studentska služba

ul. Miloša Obilića 30.

78 000 Banja Luka.

Nepotpune i neblagovremene prijave neće se uzimati u razmatranje.

Konkurs je otvoren 15 dana od dana objavljivanja.

 Direktor

 \_\_\_\_\_\_\_\_\_\_\_\_\_\_\_\_\_\_\_\_\_\_

 prof. dr Mladen Mirosavljević